Lambertseter syd for Oslo sentrum er blitt kalt Norges første drabantby, men det var flere drabantbyer som ble bygget tidligere. Lambertseter ble regulert og tegnet for OBOS av Frode Rinnan og ferdig i 1953. På Etterstad startet byggingen allerede i 1946. Også Keyserløkka, der byggingen startet i 1948, kan regnes som en drabantby. I Bergen begynte man å bygge drabantbyen Landås på slutten av 1940-årene.